b'\n_START_ARTICLE_\nKristina Schulgin\n_START_PARAGRAPH_\nKristina Schulgin (s. 23. syyskuuta 1945 Helsinki) on suomalainen dokumenttielokuvien ohjaaja, leikkaaja, tuottaja ja k\xc3\xa4sikirjoittaja. H\xc3\xa4n valmistui Taideteollisen oppilaitoksen kamerataiteen osastolta vuonna 1971, nykyinen Aalto-yliopiston taiteiden ja suunnittelun korkeakoulun Elokuvataiteen ja lavastustaiteen osasto. Kristina Schulgin on ty\xc3\xb6skennellyt valmistumisestaan l\xc3\xa4htien TV-yhti\xc3\xb6iss\xc3\xa4 sek\xc3\xa4 kymmeniss\xc3\xa4 elokuva-alan yhti\xc3\xb6iss\xc3\xa4 sek\xc3\xa4 ohjaajana ett\xc3\xa4 leikkaajana. Oma tuotantoyhti\xc3\xb6 Kristalli-Filmi Oy perustettiin vuonna 1988. _NEWLINE_Elokuvaty\xc3\xb6ns\xc3\xa4 lis\xc3\xa4ksi Schulgin nimitettiin ensimm\xc3\xa4iseksi dokumenttielokuvalinjan lehtoriksi Taideteolliseen korkeakouluun vuonna 1999. H\xc3\xa4n toimi dokumenttielokuvan ensimm\xc3\xa4isen\xc3\xa4 vt. professorina 2001\xe2\x80\x932003. Vuosina 2004\xe2\x80\x932007 h\xc3\xa4n toimi Helsingin dokumenttielokuvafestivaali DocPointin taiteellisena johtajana. H\xc3\xa4n sai Jussi-kunniakirjan elokuvastaan Emmi (1982). Vuonna 2004 h\xc3\xa4n voitti elokuvallaan Miksi en puhu ven\xc3\xa4j\xc3\xa4\xc3\xa4 (1993) sek\xc3\xa4 Tampereen elokuvajuhlien parhaan suomalaisen dokumenttielokuvan palkinnon ett\xc3\xa4 Tutkivan Journalismin Yhdistyksen Lumilapiopalkinnon. Vuonna 2004 h\xc3\xa4net palkittiin valtionpalkinnolla elokuvasta Kasvoista kasvoihin (2003)._NEWLINE_H\xc3\xa4nen pitki\xc3\xa4  palkittuja dokument\xc3\xa4\xc3\xa4risi\xc3\xa4 elokuviaan ovat mm. Miksi en puhu ven\xc3\xa4j\xc3\xa4\xc3\xa4 (1993) Dicipline, Tie tanssijattareksi (1996) ja Kasvoista kasvoihin (2003).'